Obavijest uz natječaj za prijam u službu u Grad Sinj, s opisom poslova radnog mjesta, 
podacima o plaći i pravnim izvorima za pisano testiranje

U  „Narodnim novinama“ br.75/24., dana 21. lipnja 2024. godine objavljen je:

· Natječaj za prijam u službu u Grad Sinj, Upravni odjel za imovinu i prostorno uređenje, na radno mjesto: Pročelnik/ca Upravnog odjela za imovinu i prostorno uređenje Grada Sinja (1 izvršitelj, m/ž),  na neodređeno vrijeme, uz probni rad od tri (3) mjeseca.

Posljednji dan za predaju prijava na natječaj pošti (preporučenom poštanskom pošiljkom) ili izravno u Pisarnicu Grada je  01. srpnja 2024. godine (ponedjeljak).


I. Opis poslova radnog mjesta:

Pročelnik Upravnog odjela za imovinu i prostorno uređenje 

Rukovodi upravnom odjelom,organizira,koordinira rad upravnog odjela,kao i suradnju s drugim upravnim tijelima,surađuje u priperemi i izrađšuje potrebnu dokumentacijhu,nacrte akata i akte iz djelokruga upravnog odjela,prati zakone,podzakosnek akte i podzakonske propise i daje stručjnma mišljenja i savjete iz pdoručjja primjene zakona kojio se odnose na poslove iz djelokruga upravnog odjela,vodi brigu o usklađenosti akata iz pdoručja djelokruga upravnog odjela sa zakonom i podzakonskim  propisima,vodi prvostupanjski postupak do donošenja rješenja,sastavlja propisana izviješća,obavlja i druge poslove po nalogu Gradonačelnika.

II. Podaci o plaći: 

· Koeficijent složenosti poslova radnog mjesta Glavni rukovoditelj – Pročelnik je 5,04, uz osnovicu za izračun plaće u iznosu od 402,00 €.

	Plaću službenika čini umnožak koeficijenta složenosti poslova radnog mjesta na koje je službenik raspoređen i osnovice za izračun plaće, uvećan za 0,5% za svaku navršenu godinu radnog staža.


III. Prethodna provjera znanja i sposobnosti: 
 
Prethodna provjera znanja i sposobnosti kandidata obuhvaća:
(1) pisano testiranje; 
(2) intervju. 

Za svaki dio provjere kandidatima se dodjeljuje broj bodova od 1 do 10. 
Intervju se provodi samo s kandidatima koji su ostvarili najmanje 50% bodova na pisanom testiranju.
Smatra se da je kandidat koji nije pristupio prethodnoj provjeri znanja povukao prijavu na natječaj.

       	Test se sastoji od pitanja iz niže navedenih područja testiranja, dok se u intervjuu utvrđuju interesi, profesionalni ciljevi i motivacija kandidata za rad na navedenom radnom mjestu. 


IV. Pravni izvori za pripremanje kandidata za provjeru su sljedeći:

Izvori za pripremanje kandidata za radno mjesto Pročelnik Upravnog odjela za imovinu i prostorno uređenje, za pisano testiranje:

1. Zakon o općem upravnom postupku („Narodne novine“, br.47/09,110/21), 
2. Zakon o vlasništvu i stvarnim pravima („Narodne novine“, br.91/96, 68/98, 137/99, 22/00, 73/00,129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17),
3. Zakon o lokalnoj i područnoj (regionalnoj) samoupravi („Narodne novine“, br. 33/01, 60/01-vjerodostojno tumačenje 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20),
4. Zakon o zakupu i kupoprodaji poslovnog prostora („Narodne novine“, br.125/11,64/15,112/18),
5. Zakon o prostornom uređenju („Narodne novine“, br.153/13,65/17,114/18,39/19,98/19,67/23).

V. 	OSTALO

Kandidati koji ispunjavaju uvjete iz natječaja bit će obaviješteni o vremenu održavanja prethodne provjere znanja i sposobnosti pozivom na e-mail adresu navedenu u prijavi, najmanje  pet dana prije održavanja provjere.
 
Molimo podnositelje da u prijavi navedu broj fiksnoga i/ili mobilnog telefona na koje, u slučaju potrebe, mogu biti kontaktirani tijekom natječajnog postupka. Također molimo da se u prijavi navede adresa elektroničke pošte.

Kandidat može tijekom natječajnog postupka pisanim putem povući prijavu.

Izabrani kandidat bit će upućen na liječnički pregled (utvrđivanje zdravstvene sposobnosti za obavljanje poslova radnog mjesta) na trošak Grada.
 
Eventualne dodatne upite za natječaj koji provodi Gradonačelnik Grada Sinja možete poslati putem elektroničke pošte, na adresu: sanja.beslic@sinj.hr



